Noverint omnes qui hanc cartam legerint quod ego, Narjodus, dominus Thociaci, jacens in lecto egritudinis, dedi et concessi, in perpetuum, pro remedio anime mee, ecclesie Beate-Marie de Crisenon et monialibus ibidem Deo servientibus, duos modios vini assignatos in clauso meo quod est Bacerne, quicunque illud teneat, Yterio, filio meo, et Agnete, uxore mea, concedentibus. Quod ut ratum permaneat in posterum, sigilli mei impressione feci roborari. Actum, anno incarnati Verbi Mº Cº nonagesimo secundo.